Eurovision Song Contest 1974

19. Eurovision Song ContestDatum6. Abrëll 1974StadBrighton (Groussbritannien)GebaiThe DomeGewënner ABBA (Schweden)Zuel vu Länner17Nei Participatiounen GriichelandModeratiounKatie BoyleInterval Act The WomblesOfstëmmungsreegelA jiddwer Land souzen zéng Jurymemberen. Jiddwer Member huet mat engem Punkt fir een Titel ofgestëmmt.

Den 19. Eurovision Song Contest war de 6. Abrëll 1974 a Groussbritannien. Organiséiert gouf d'Eurovisioun dat Joer am Dome zu Brighton well Lëtzebuerg d'Organisatioun vum Grand Prix net fir d'zweet Kéier noenee wollt iwwerhuelen. Presantatrice war scho fir d'véiert Kéier d'Katie Boyle.

Als neit Land ass Griicheland derbäikomm. Malta huet sech aus onbekannter Ursaach vum Grand Prix an deem Joer zeréckgezunn obwuel schonn e Vertrieder nominéiert war. Frankräich huet sech och 1 Woch virum Grand Prix zeréckgezunn well de franséische President Georges Pompidou gestuerwe war an um Dag vum Grand Prix Dag sollt begruewe ginn.

Verschidde Sänger ware scho virdru mol eng Kéier derbäi, d'Gigliola Cinquetti fir Italien 1964, de Romuald fir Monaco 1964 a fir Lëtzebuerg 1969 an d'Bendik Singers fir Norwegen 1973.

D'Reegel fir d'Ofstëmmung ass nees geännert ginn an zwar sou wéi et fréier schonn emol war: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. Nei dru war awer dat d'Reiefolleg, no där d'Resultater sollte kommunikéiert ginn, per Lous ausgewielt gouf.

Déi éischt Plaz kruten d'Vertrieder vu Schweden, d'Grupp ABBA mat 6 Punkte Virsprong virum Gigliola Cinquetti (Italien). Déi drëtt Plaz krute Mouth and MacNeal, déi fir Holland ugetruede waren.

Fir Schweden war et déi éischt Kéier datt et de Grand Prix gewonnen hat. D'Gewënnerlidd Waterloo ass e grousse Succès a ganz Europa ginn an d'Grupp ABBA huet sech zu Superstaren entweckelt.

Dräi Wochen nom Grand Prix, de 25. Abrëll 1974, ass de portugisesche Bäitrag E depois do adeus zum symbolesche Lidd vun der Oeilletsrevolutioun a Portugal ginn.

 Klassement 
 Plaz  Land  Interpret  Titel  Punkten 1.  Schweden  ABBA  Waterloo  24 2.  Italien  Gigliola Cinquetti  Si  18 3.  Holland  Mouth and MacNeal  I See a Star  15 4.  Groussbritannien  Olivia Newton-John  Long Live Love  14 4.  Lëtzebuerg  Ireen Sheer  Bye Bye I Love You  14 4.  Monaco  Romuald  	Celui qui reste et celui qui s'en va  14 7.  Israel  Kaveret  Natati la khayay  11 7.  Irland  Tina Reynolds  Cross Your Heart  11 9.  Spuenien  Peret  Canta y sé feliz  10 9.  Belsch  Jacques Hustin  Fleur de liberté  10 11.  Griicheland  Marinella  Krasi, thalasa kai t'agori mou  7 12.  Jugoslawien  Korni grupa  Generacija 42  6 13.  Finnland  Carita  Keep Me Warm  4 14.  Norwegen  Anne-Karine Strøm feat. Bendik Singers  The First Day of Love  3 14.  Däitschland  Cindy und Bert  Die Sommermelodie  3 14.  Schwäiz  Piera Martell  Mein Ruf nach dir  3 14.  Portugal  Paulo de Carvalho  E depois do adeus'  3

 Um Spaweck 

 Eurovision.tv
 Eurovision.de
 diggiloo.net

 Lëtzebuerg (Lëtzebuerg) 100px Stockholm (Schweden) ESC 1973 Eurovision Song Contest ESC 1975

1974
Kategorie:Musek 1974